**Proces verbal**

al dezbaterii publice a

”Regulamentului sprijinirii activităților sportive din municipiul Târgu Mureș”

Data: 22.01.2024, ora 12:00

Locul: Sala nr. 45, Primăria Târgu Mureș

Participanți: 23 reprezentanți ai structurilor sportive

**DL. Măceșanu Virgil: -** Bună ziua! Bine ați venit! Numele meu este Virgil Măceșanu, sunt consilier pe probleme sportive la Primăria Târgu Mureș și v-am invitat astăzi la o dezbatere publică a unui proiect de hotărâre privind regulamentul de sprijinire a activităților sportive. În primul rând, salutăm în rândul nostru pe domnul vicepreședinte al Agenției Naționale pentru Sport, domnul Thomas Moldovan, ne-a onorat cu prezența, vrea să vadă și dânsul, poate are și dânsul ceva idei. Așa, dar încă o dată vă mulțumesc că ați venit și aș dori să începem direct. Mă scuzați, o să stau într-o poziție mai incomodă, ca să vă pot prezenta ce dorim noi să facem. Deci, în primul rând ca să fie așa, o regulă a jocului, eu am să vă prezint principalele modificări care le-am adus la vechiul regulament și pe urmă cine dorește să ia cuvântul să își exprime punctul de vedere, observațiile. Colegul meu vă aduce cu microfonul pentru ca să putem înregistra tot ce spunem, că altfel nu putem face modificări dacă nu se înregistrează exact. Cine nu vorbește la microfon nu o să se audă, nu o să se înțeleagă și nu o să putem lua cont de ceea ce spune. Deci acum am să vă prezint regulamentul de sport. Este un regulament pe care l-am întocmit urmare sesizărilor și propunerilor care au venit tot de la dumneavoastră, care ați întâlnit anumite greutăți, anumite neclarități și am dori să le, să simplificăm puțin pentru dumneavoastră accesul la fondurile Primăriei.

Avem regulamentul, sunt modalități de sprijin, principalele capitole care, încă o dată, Regulamentul este compus din două din două părți: este un regulament general și este ghidul solicitanților prin care se poate participa la concurs de proiecte. Și în regulament am introdus niște noutăți, zic eu, din punctul meu de vedere, după cum vedeți, sunt două modalități de sprijin acordarea de finanțări nerambursabile, adică concurs de proiecte și solicitări directe în cazul unor acțiuni neprevăzute, care sunt calificări, participări la competiții interne și internaționale sau programe comune. Ce înseamnă asta? Înseamnă că dacă intervine o situație neprevăzută, care nu e în program, de exemplu, cineva nu se califică la o competiție, e pe locul doi, dar cel care se califică a fost eliminat și îi invitat cel de pe locul doi să participe la Europene, zic eu, europene de orice, să poată să depună în afara termenului de proiecte. Să poată să depună solicitare pentru a putea participa. Deci sunt diferite situații. Sau vine o invitație special sau vine nu știu, Federația roagă sau deleagă ca să se organizeze în Tîrgu-Mureș nu știu ce competiție. Și atunci, dacă Consiliul va considera, putem și în afară de concursul de proiecte se poate depune, dar în cazuri bine motivate. La fel și la sportul pentru toți. Deci aici e vorba de termenele de depunere. Au fost mai multe discuții. În principiu, acum am zis că proiectele se pot depune în perioada și teoretic asta ar fi normal, în 15 noiembrie și în 15 mai. Vedeți că întotdeauna avem probleme, pentru că, onor Parlamentul, nu votează bugetul de stat la termen cum ar trebui, în octombrie noiembrie cel târziu, ca să poată și autoritățile locale să și facă bugetul. Și de aici vin decalaje, decalaje și nu putem iniția concurs de proiecte și pierd cluburile, nu cluburile, toată lumea pierde niște sume până când se aprobă bugetele. Și atunci am zis că să fie 15 noiembrie. Deci asta e cazul fericit, cazul ideal, în 15 noiembrie, pentru semestrul I al anului următor și în 15 mai pentru semestrul în curs. Este și o altă variantă ca să se facă o singură sesiune de concurs de proiecte pe an, asta va rămâne la latitudinea. Am văzut la alte primării există așa ceva. Eu personal am punctul meu de vedere, aștept de la dumneavoastră. Dar există și această posibilitate, de exemplu, care tot așa, dacă târziu vine bugetul, pentru două luni nu mai merită să faci concurs de proiecte la sport, pentru mai și iunie. Deci, există și această posibilitate. Nu înseamnă că asta e regula. Așa, aici am și primit de la domnul Mașca astăzi o propunere, și da, e o scăpare, deci poate depune un singur proiect pe semestru, proiect/program, sunt programe, este sportul pentru toți și este sportul de performanță și sportul școlar. Deci o structură sportivă poate să depună și la sportul de performanță și la sportul pentru toți. Aici o vom remedia. Nu e nicio problemă, pentru ca să fie mai, să se înțeleagă clar despre ce e vorba.

Aici venim cu cea mai mare durere a dumneavoastră. Am încercat să o remediem tot așa. Deci sumele, deci la deconturi nu se poate, este principiul neretroactivității. Deci nu se pot da bani retroactiv pentru orice activitate. Și am avut discuții și la nivel de Curte de Conturi și posibilitatea ar fi ca sumele cheltuite înainte de încheierea contractului să poată fi calculate la fondurile proprii. Nu știu, vorbim de fotbal, da, șapte etape până în, asta doar în cazul în care bugetul nu se votează la timp, așa cum ar fi normal. Dacă o structură sportivă are competiții, zic 10 etape de fotbal și până în martie sau aprilie până când primește finanțare de la noi, deja șase etape s-au consumat, a cheltuit banii. Proiectul e pe toată tot campionatul din ianuarie, deci banii care i-a cheltuit până în data semnării contractului se consideră ca și contribuție proprie să poată fi calculată la contribuție proprie. Cheltuielile din banii publici nu pot fi făcute înainte, aia e altceva, deci după. Dar dacă termină, dacă semnează contractul, el a cheltuit banii înainte, nu mai poate să pună tot atâția bani în alea 3 etape câte au mai rămas.Asta să poată să intre la contribuția proprie. Asta am încercat să remediem, că aici au fost mai multe plângeri, să zic așa.

La fel, la sportul de performanță s-a renunțat la contribuția de 50%. Deci, cum spune legea, minimum 10%. Care e ideea? Ideea este că oricum, cu cât contribuția proprie a unui club, unei structuri sportive este mai mare la proiect, cu atâta punctajul e mai mare și primește mai mulți bani.

Deci nu are rost să facem diferențe că 50%, 10% sau așa. Punctajul trebuie sa fie de minim 50%. Aici este algoritmul de calcul, iar o structură sportivă trebuie să primească minim 50 de puncte pentru a putea fi luată în considerare proiectul. Da, aici este punctajul care se acordă în funcție de ce se acordă. Acum, la alocarea sprijinului financiar, finanțarea nerambursabilă se acordă în baza unui contract corect, în baza criteriilor prevăzute așa. Ce am introdus noi aici? Pentru că dacă în termen de 45 de zile calendaristice de la data comunicării rezultatului selecției, o structură sportivă nu se prezintă pentru încheierea contractului de finanțare, se consideră că oferta Consiliului Local nu a fost acceptată, iar proiectul în cauză se elimină de la finanțare. Deci, în termen de 45 de zile, toată lumea ar trebui să semneze contractul pentru suma respectivă. Aici din nou la decontare, tot în sprijinul dumneavoastră, pentru a fi mai ușor, să nu se facă tot felul de tabele și tabelașe de la de la operatorii economici, vedeți, prezentul pontaj ține cont de proces verbal de recepție. Deci, ca să nu mai trebuiască să faceți recepția aici se face pontajul de masă și acesta ține loc de proces verbal de recepție a serviciilor unde ați fost cazați. La fel și la cazare. Asta e la masă și la cazare.

Aici a fost o problemă tot timpul la anexele la contract. Nici eu nu am înțeles la început exact ce vrea să însemne acest și până la urmă m-am consultat și la mai multe primării și am văzut deci acțiunile, activitățile ce se va verifica. Deci, conform proiectului depus, ce acțiuni ați propus, locul de desfășurare? Așa, la punctul la Anexa 2, e bugetul. Deci bugetul va trebui refăcut în funcție de sumele pe care le primiți. Deci ați cerut 100 de lei, v-am acordat 80 de lei. Refaceți bugetul exact pe suma pe care o primiți, ca să se vadă. Deci asta e ideea la buget. Si va fi anexat la contract, pentru că dacă contractul este pe 80 de lei, nu poți face buget de 100 de lei anexa la contract. Nu poate fi anexa la contract, și aici la fel, aici e și puțin, tot mai complicat. Da, nu știu dacă pot să măresc asta. La scop și la obiective. V-am scris în paranteză. Dacă citiți, ca să puteți să vă dați seama exact ce, cum să completați acolo și în timp, în timp, o să vedem, o să ne mai consultăm și o să mai discutăm. Cam astea au fost principalele modificări aduse la la acest regulament. Acum aș vrea să aud și opiniile dumneavoastră. Cine dorește să ia cuvântul? Vă rugăm să vă prezentați cine ca să știm cu cine

**Dl. Cosmin Pop, Director Clubul Sportiv Mureșul**: O întrebare am referitor la solicitările directe de care ați făcut referință, cât la sută din bugetul pe care îl alocați dumneavoastră îl reprezintă acele solicitări directe, din bugetul pe care îl alocați la proiectele pentru activitate sportivă?

**DL. Măceșanu Virgil: -** Deci bugetul nu este limitat. Da, nu există limită nici la proiecte, cât să fie, cât primește și cât se aprobă în Consiliul Local. Eventual dacă e o solicitare specială și necesită o sumă mai mare, consiliul local poate să facă o rectificare.

**Dl. Dan Mașca, Juvenes, Târgu-Mureș**: - Deci păstrarea acelei încredințări directe este lipsă de fairplay. O repet întotdeauna, de ani de zile, și va fi continuată și poate fi eliminată foarte simplu prin organizarea de concursuri mai dese de proiecte. Dacă apare ceva nou, se alocă, pentru că legea spune foarte clar, se face minim o dată pe an. Doi la mână, ca să puteți echipa ce o aveți, că este echipă mică și într-adevăr, problema mare la dumneavoastră aici este că aveți maldăre de dosare cu sute de pagini depuse, mai ales cele spre decontare și nu numai, și pe cultură, pentru că nu s-a făcut niciun fel de digitalizare. Este păcat că nu s-a luat în calcul faptul că de la 1 ianuarie toate entitățile care emit facturi, inclusiv cluburile sportive în România, au semnătură calificată prin contabil sau, în fine, nu are importanță și practic procesul de depunere și de semnare de contracte conform, inclusiv legii proaste în vigoare a semnăturii electronice, care, apropo, va ieși în semestrul doi noua versiune de la Camera Deputaților decizională și care va permite și mai multe semnături, inclusiv cu noile cărți de identitate electronice care vor conține o semnătură pe ele electronică, calificată, emisă de Ministerul de Interne, ar permite ca să eliminați această dublă măsură pentru că banii nu sunt nelimitați. Banii sunt limitați la cât este în buget și bugetul are o sumă limitată. Deci asta este unu la mână. Se pot face mai multe concursuri de proiecte și în felul acesta toți cei care suntem în comunitatea târgumureșeană avem șansa să depunem dacă apare Campionatul Mondial de Șah și careva de la Juvenes a ajuns acolo. La juniori se poate depune pe concurs de proiecte, participare, campion mondial și la revedere. Asta este soluția care s-ar rezolva dubla măsură Da, afară în Vest, într-adevăr, ca și în România, Statul finanțează cluburile sportive din bani publici. Doar că statele din Vest care dau bani publici, de exemplu, Franța, spune clar nu mai mult din 30% din bugetul clubului respectiv și nu mai mult de 1,6 milioane de euro pe an. Dau un exemplu. Noi, ca și privați care finanțăm bugetul local și cel de la București, avem o concurență neloială de minim 20 de milioane de lei, la cele 5 cluburi de stat ale ministrului Educației, ANS-ului și a Primăriei, care oricum primesc banii aceștia din 1 ianuarie, toate, după care, dacă mai vin, să mai ia și din banii puțini care avem, este o altă concurență neloială legată de această finanțare. Deci sugestia mea ar fi să luați în calcul că dacă cluburile private nu primesc bani publici într o sumă de nu știu 60%, celălalte de stat să nu mai fie finanțate, le ajunge cât primesc de la noi prin bugetul de stat și bugetul local. Vreau să fie fair play. Da, oricum îi finanțăm și este lipsa de fair play, pentru că noi trebuie să ne plătim antrenori, taxe și așa mai departe. Dacă vrem să avem fair play adică sport, sportul nu este doar că jucăm pe teren după același regulament, ci este și înainte, că avem acces la baza sportivă finanțată din banii tuturor și acces la bugetul local, dar după aceeași regulă și aceeași măsură. Dacă unii de la stat au luat deja banii, din punctul meu de vedere mi se pare normal să nu mai aibă acces la concurs de proiecte decât dacă într-adevăr suma atrasă din sponsorizări și așa mai departe, le face ca bugetul lor de cheltuieli să fie mai mic decât un procent anume. Limitarea sumei pe concurs de proiecte este iarăși ceva incredibil. Dacă vine cineva cu bani și cu așa mai departe, ajunge să ia 30% un singur club, pentru că poate să ia 1 milion 500 de mii de lei, când tot bugetul poate să fie limitat la două milioane jumate pe an. Nu există niciun fel de concurs de proiecte nicăieri în UE, nicăieri, care să nu aibă o limită de cofinanțare și o limită maximală a acelui buget care se acordă pentru a finanța o activitate sportivă. Eliminarea acestei limite de sus iarăși creează probleme și duce ca procentele de bani luate de cei mari, puternici, să fie sensibil, sumele acela sensibil mai mari față de alții la început de carieră sau cu activități sportive care nu permit accesarea de astfel de bugete.

Totodată, noi, știți foarte bine că avem un proces în prima instanță, dar a dat câștig de cauză Juvenes-ului, pentru că am fost eliminați de la finanțare, pentru că s-a considerat că avem litigiu cu Primăria. Pentru cei care nu știu, CS Juvenes consideră că CSM Târgu Mureș, în cazul acesta, primește ajutor de stat mascat și concurează neloial privații din comunitate, pentru că nimeni în România, după 1989, nu a mers pe această speță de ajutor de stat mascat și concurență neloială, în instanță, care se judecă doar la București, după 15 luni cei de la București au decis că într-adevăr există această speță și poate intra pe proces pe fond, da, în martie, după 15 luni, intră și spune da, Juvenes a avut dreptate. Trebuie să se continue procesul cu CSM ul, dar legea dată de un ministru pe vremuri ca parte din Ministerul Sportului poate, este un ordin care spune dacă un club privat are un litigiu cu Primăria, el nu mai este eligibil să fie finanțat. Juvenes consideră că nu are niciun litigiu, nici nu au niciun ban de la primărie, și au îndeplinit contractul de finanțare, a decontat conform legii. Primăria a plătit conform contractului. Toată lumea este cât se poate de respectuoasă și apreciem această colaborare și în acest sens, local în primă instanță, judecătorul a spus da, Agenția Naționala a Statului trebuie să plătească ea 600 de mii de lei pe care Juvenes nu i-a primit, că a fost eliminat, și este anulat acea parte din ordinul Ministerului Sportului. Deci, vă rog foarte frumos dacă se poate baza acestei decizii, dar care este în vigoare, decisă de judecător acum câteva zile, să scoateți afară acea parte de litigiu, pentru că în felul acesta ce faceți dacă cineva își apără dreptatea fără să ceară nimic primăriei ca decontare pe contract? El pur și simplu nu mai poate să-și apere dreptatea în concurența neloială cu cei de la stat, pentru că nu mai este finanțat și de frică, atuncea lumea tace și aplică lașitatea în relația privat - stat, ceea ce strică iarăși la partea de etică, de moralitate și de tratare similară a tuturor cetățenilor care contribuie la buget.

Mai este un lucru foarte important ca să nu se piardă către privați aceste luni, cum ați spus dumneavoastră, „cum să vă mai dăm bani pe două luni? ˮ Acea finanțare pusă pentru semestrul 1 în 15 noiembrie, ea, dacă este transformată digital, vă spun, ca om din IT, se poate, e floare la ureche să se facă așa ceva și ajută foarte mult echipa din primărie încă o dată, pe lângă noi, privați, dar mai ales dvs. în Primăria veți avea mai puțin de lucru, mai ordonat, rapoarte mai ușor de făcut. Suma este infimă să faceți o astfel de aplicație, s-o implementați fără niciun fel de problemă. Este foarte important ca în regulament să scrie și aleșii locali să aibă această prevedere fundamentală pentru noi, privații din sport. În ce sens? Dacă cumva se jurizează, nu este bugetul votat, bugetul se votează, să zicem acuma, la final de ianuarie, automat în acea ședință în care se spune prin lege că trebuie să fie banii votați și după aceea puteți dumeavoastră semna contractele cu cluburile private în acea ședință, pentru că tot a fost schimbat Codul administrativ în 2019 și este permisă ședința de îndată, după ce se termină ședința ordinară, dumneavoastră aveți HCL-ul acela cu sumele deja jurizate, cu suma care a fost votată în ședința cu bugetul pe 2024 și automat intră ședință de îndată, astfel încât dumneavoastră, de ziua următoare să puteți începe semnarea contractelor de co-finanțare cu cluburile respective. De ce? Pentru că dacă cumva se votează acum bugetul și HCL ul cu jurizarea va intra după o lună. Acea lună este foarte importantă și poate să fie câștigată de către cluburile private, care poate ca acele competiții fix în acea lună. Deci este important de luat în calcul să se folosească prevederea din lege că este într-adevar o situație de îndată, se știe din timp și nu este o problemă că după ce se termină ședința ordinară s-a votat bugetul, se începe cea de îndată, se votează HCL-ul cu ceea ce dumneavoastră ați jurizat și puteți începe a doua zi semnarea contractelor. Deci asta a fos, și să nu uit, da, mi am notat un coleg de-al nostru care e consilier local din partea POL în Consiliul Local, a primit votul majorității aleșilor locali pe un proiect care a fost implementat, cred că și într-un sector la București, dacă nu mă înșel. Adică va trebui luat în calcul acest lucru, pentru că afectează bugetul. Dacă va fi pus în practică acel HCL, adică a spus așa: toți copiii care fac sport primesc tichete valorice sportive din partea primăriei.

Este o altă formă de finanțare. Adică încurajezi părintele care are copii, ia tichetul și se duc cu ei, cu acele tichete valorice, să cumpere servicii sportive și în felul acesta noi că facem sport de masă, că facem sport de performanță, că facem dans sportiv, orice fel de ramură sportivă, practic, permite oricărui antreprenor în sportul târgumureșean, oricărui antrenor și așa mai departe, să aibă șanse egale în a primi aceste tichete valorice și să fie stimulați copiii și părinții copiilor să-și ducă copiii, că dacă tot primesc acel tichet valoric, vor fi stimulați să facă mai mult sport, inclusiv din plăcere, de masă, să zic așa. Ar merita să fie luat în calcul, pentru că am văzut că nu-i luat în calcul, pentru că banii fiind limitați, suma aceea de 250 de lei pe lună pe copil, da, este o sumă importantă și schimbă puțin modalitatea de cofinanțare pe poziția bugetară, pentru că bugetul nu este nelimitat și asta presupun că nu știați sau nu vi s-a spus, dar este important, dacă se aplică acel HCL, sau nu se va aplica acest HCL, dacă este prevăzut în bugetul pe 2024 acea sumă de milioane de lei pentru aceste tichete valorice sportive, pentru că m-aș mira ca primăria să poată să finanțeze și aia, și CSM-ul la aceea sumă mare, și concursul de proiecte la aceleași sume mari. Mulțumesc!

**Dl. Măceșanu Virgil**: - Mulțumesc și eu. Aș vrea câteva adnotări să fac asupra ce a spus domnul Mașca. În primul rând, felicit pentru că a câștigat în instanță chestiunea cu litigiul. Nici mie nu, aia e prima instanță, deci oricum nu putem aplica. Deci nu se poate aplica. Nu putem scoate deocamdată până când la apel...

**Dl. Dan Mașca: -** ...... Nu mă pricep la legislație. Eu cred ce spune un avocat meseriaș. Și atunci spun, dacă se poate instituțional, să se răspundă conform acestor prevederi, noi nu credem că se poate finanța.

**Dl. Măceșanu Virgil**: - Până când nu este o hotărâre definitivă, nu putem să o aplicăm deocamdată. Și a obligat ANS-ul, domnul vicepreședinte poate să vă dea mai multe detalii. Deci, deocamdată noi nu putem.

**Dl. Dan Mașca**  .... pentru că Primăria a considerat că nu este obligată să plătească, Primăria a aplicat legea proastă a Bucureștiului, care a scos cluburile private care au .............

**Dl. Măceșanu Virgil**: - La asta voiam să fac referire și voiam să-l rog eventual pe domnul vicepreședinte dacă are ceva de spus cu privire la faptul...

**Dl. Thomas Moldovan**. - Bună ziua, Nu am multe lucruri de completat. Acest ordin a fost dat într-adevăr de către Minister, a fost pe vremea ministerului. Sunt încă căi de atac, într-adevăr, suntem oarecum obligați să atacăm această decizie. Vom vedea. Se discută acum acest aspect. Cu privire la limitele maxime, într-adevăr, aici cred că e o chestiune absolut pertinentă. Să nu stabilim o limită sau nelimitat partea asta, din punctul meu de vedere, pentru partea asta de proiecte, pentru că, așa cum se spunea și cred că au mai spus și alți colegi de-ai noștri, dacă vine un club puternic, poate să atragă toți banii dintr-un singur proiect. Și aici cred că trebuie analizat bine aspectul ăsta. În rest, deocamdată aș vrea doar să ascult părerile colegilor mei și după aceea să revin cu o părere personală. Mulțumesc.

**Dl. Măceșanu Virgil**: - Iar referitor la ultimul punct pe care l-ați pus la proiect, la hotărârea cu voucherele pentru copii, aici este o discuție dacă este sau nu dublă finanțare, pentru că dacă clubul primește bani tot de la primărie, da, prin intermediul copilului vine și depune și proiect. este o discuție care încă nu s-a clarificat.

**Dl. Dan Mașca**: - Este o lege în vigoare.

**Dl. Măceșanu Virgil**: - Uite, chiar și domnul vicepreședinte știe că în Legea sportului, s-a modificat și acolo era de 150 de lei, parcă voucherul, dacă bine rețin, și că ministerul ar da bani sau nu știu cum. Ministerul care nu mai este, ar da bani.

**Dl.** **Thomas Moldovan** ... Cum se pot da banii ăștia, așa că, discutăm pe nimic.

**Dl. Măceșanu: -** Bun, asta ar fi fost problemele. Am reținut ce ați spus dumneavoastră dacă mai dorește cineva?

**Dl. Fülöp Tamás:** Bună ziua, Fülöp Tamás mă numesc! Sunt președintele Asociației Județene de Polo Mureș. În paranteză, referitor la dubla finanțare. Vizavi de voucherele acelea pentru sportivi, din punctul meu de vedere și cred că foarte multă lume o să fie de acord, nu cred că este dublă finanțare. Finanțarea se face către părintele sportivului sau către sportivi direct, iar finanțarea cealaltă se face către o entitate sportivă și așa mai departe. Deci nu poate să fie dublă finanțare, din punctul meu de vedere. Acuma... Microfonul l-am luat să vă rog să ne explicați sau să scoateți, nici nu știu cum să zic la grila de evaluare. Aici, la punctul D la numărul 3, Claritatea bugetului. 3.1 și 3.2 spun în felul următor: în ce măsură bugetul este clar și detaliat și se acordă de la 1 la 8 puncte și 3.2 În ce măsură cheltuielile sunt identificabile și controlabile? Păi vă spun că după mai multe proiecte depuse și facturile și bugetul detaliat și deconturile și absolut toate sunt foarte, foarte bine clare și detaliate, și identificabile și controlabile. Nu înțeleg de ce trebuie să punctați acest lucru, care poate să fie un punct sau 7 puncte. În momentul depunerii dosarului există o listă pe numere și pe subpuncte în care se depune dosarul, în ce formă, în ce ordine și așa mai departe. Cât de neclar și nedetaliat să fie sau cât de neidentificabil și necontrolabil să fie, ca să trebuiască să punctați și acest aspect, adică scrierea frumoasă sau tabelul Excel, forma tabelului Excel sau nu. Nu înțeleg de ce acest punct mai există acolo, așa că, din punctul meu de vedere, vă sugerez ca aceste două puncte să fie scoase din grila de evaluare și din punctajul oferit cererilor depuse. Mulțumesc.

 **Dl. Thomas Moldovan:** Ca urmare, mi-a dat ideea. Am uitat să vă spun. Este important dacă se poate face, este destul de complicat de înțeles niște situații, ce ați vorbit dumneavoastră cu Curtea de Conturi și v-a lămurit legat de banii decontați. Așa cum aveți în cadrul municipiului, aveți la Serviciul de Impozite și Taxe, aveți niște formulare completate ca exemplu pentru cetățenii care nu se descurcă să înțeleagă despre ce este vorba. Poate că ar fi într-adevăr bine să faceți partea aceasta de adnotări și să fie astfel de formulare completate de dumneavoastră, explicând în partea de jos pentru că se completează așa și așa mai departe, astfel încât va înțelege mai ușor lumea. Da, este o sugestie care poate că.

**Dl. Măceșanu:** Am încercat acuma la, în acest proiect de hotărâre să fie mai explicite un pic.
**Dl. Thomas Moldovan:** La taxe completează pur și simplu. Deci pur și simplu pune ca exemplu și detaliază.

**Dl. Măceșanu:** Deci e mai greu, căci aici sunt de multe feluri. Sunt sporturi de masă, sport de performanță, sport de echipă, sport, individual, sport. Deci nu se poate da un reper pentru toată lumea.

**Dna. Salaoru Adina** : -Bună ziua, Mă numesc Salaoru Adina din partea Clubului Sportiv Universitar Târgu Mureș. În primul rând mulțumesc că ați organizat această dezbatere, cred că e una foarte utilă. Eu aș dori să aduc în discuție mai multe puncte care pentru mine cel puțin nu sunt clare. Și aș începe cu forma de organizare. Scrie aici, la un moment dat că, contractele de activitate sportivă se încheie cu persoanele care au dobândit statutul de persoană fizică independentă. Nu știu dacă trebuie să facem dovada acestui lucru. Până acum nu a fost nevoie și știu că nu există această obligativitate în ceea ce privește contractele de activitate sportivă.

**Dl. Măceșanu: -**Asta e o chestiune economică. Nu am chemat, dar dacă e o să chemi pe cineva.
**Dna. Salaoru Adina** : -Deci persoana fizică independentă este un fel de P.F.A. Da mă rog, o altă formă, dar reprezintă o dovadă în plus a acestui statut, lucru care nu ni s-a cerut până acum și din câte știu din lege, această obligativitate nu există. Apoi, referitor la plafon, ați spus aici se pot deconta din fonduri publice nerambursabile în valoare maximă brută a patru salarii minime pe economie de persoană pe lună și aș dori să știu care este sau dacă există o argumentație pentru acest plafon, având în vedere că, din câte știu și sper să nu mă înșel, la nivelul CSM-urilor, de exemplu, există un plafon și acest plafon este stabilit de șase salarii, suma a șase salarii ale președintelui Consiliului Local. Acest lucru înseamnă o sumă de 6.000 de euro. Județean este? Așa bun județean, deci undeva la 6.000 de euro ar fi plafonul și cred că dacă acest plafon este la nivelul CSM-urilor, ar putea să fie generalizat și în acest ghid, pentru că sunt structuri sportive care au sporturi de echipă, unde salariile sunt destul de mari. Asta este realitatea cu care ne confruntăm și cred că ar putea fi un bun punct de discuție. Apoi, în legătură cu Grila de evaluare aș dori să înțeleg mai bine, pentru că recunosc că nu îmi e foarte clar. Spuneți aici că algoritmul de calcul aplicat , ultimul punct, punctaj între 86 și 100, duce la decontarea a 100% din suma eligibilă. Corect?

**Dl. Măceșanu:-** Da.Deci acordarea, alocarea sumei.

**Dna. Salaoru Adina** : - Alocarea. Mergând pe un exemplu simplu. Dacă am un proiect care are un buget de 100 de lei ca să primesc cei 100 de lei, trebuie să am un proiect evaluat între 86 și 100 de puncte. Corect?

**Dl. Măceșanu:-** Corect.

**Dna. Salaoru Adina** : - Mergând la grila de evaluare, punctul 5, fonduri proprii din valoarea totală a proiectului, spuneți aici la 5.5, că un proiect și un club sportiv poate obține 15 puncte dacă are o finanțare din venituri proprii mai mare de 70%.

**Dl. Măceșanu:-** Corect.

**Dna. Salaoru Adina** : - Deci, daca din 100 de lei eu vin cu 70, primăria îmi decontează 30. Și asta înseamnă 100% din valoarea proiectului? Întrebare Mie nu îmi este, nu îmi e logică formula aceasta de calcul. Poate are o logică pe care n-am descoperit-o eu, dar mergând mai departe, spuneți aici, la suport financiar valoarea proiectului raportată la veniturile anului precedent. Cum se face dovada veniturilor? Aici înțelegem veniturile structurii sportive, veniturile secției. Din nou, nu îmi este foarte clar.

**Dl. Măceșanu:-** Da, e mai complicat

**Dna. Salaoru Adina** : - Poate mă puteți lămuri.Ca și exemplu, Clubul Sportiv Universitar are șapte secții. Nu știu în ce măsură un club care are mai multe secții sportive poate defalca în mod real cheltuielile pe această secție. Probabil că va putea, dar necesită o documentație destul de elaborată. Făcând un exercițiu cu privire la cea mai costisitoare secție pe care structura noastră o are, și anume voleiul, am făcut un mic calcul de curiozitate și am însumat, conform acestei grile de evaluare, criteriile care sunt aici și încep cu valoarea proiectului, raportate la veniturile anului precedent. Să spunem că ne-am încadrat la 10-20% și am avea 16 puncte. Anvergura competiției acțiunii. Aici ne încadrăm la Național, deci ar veni 7 puncte. Nivelul competiției și aș vrea din nou o lămurire. Spuneți aici punctajul se acordă cumulat. Nu știu în ce măsură o competiție, de exemplu, la jocurile sportive, o înțeleg mai puțin, o înțeleg mai mult la sporturile individuale. În momentul în care avem o echipă de seniori în care sunt cuprinși și juniori, putem bifa și criteriul seniori și criteriul juniori și se cumulează aceste punctaje sau nu? Sau are legătură cu denumirea programului, adică, de exemplu, la culturism? Un proiect ar putea fi participarea la Campionat Național, unde avem mai multe categorii și seniori și juniori și cadeți. Și aici, din nou, nu îmi este foarte clar cum se poate cumula, având în vedere că la un sport de echipă, consider eu, nu se poate cumula. Am obține 7 puncte. Rezultate obținute fiind în liga superioară 5 puncte. Calitatea bugetului din nou. La fel cum a zis și antevorbitorii meu, consider că nu este un criteriu foarte clar și probabil că ar trebui eliminat. Dar să zicem că avem 10 puncte fonduri proprii din valoarea totală a proiectului. Să zicem că avem undeva la 15 puncte și număr sportivi legitimați pentru acest proiect undeva la 14. Cu toate astea, am ajunge undeva la 65. Cred că. Ca și punctaj. Am dat exemplul ăsta pentru că poate fi un reper în sensul în care acest punctaj ar trebui probabil recalibrat la realitatea structurilor sportive, pentru că acel punctaj de 86 poate fi atins foarte, foarte greu. Asta pe de o parte, dar pe lângă punctaj, să zicem că într-adevăr performanța sportivă este cea care contează și mi se pare normal ca aceea să fie finanțată. Totuși, există acest această anomalie o văd eu, dar poate că nu am înțeles bine referitoare la calcul și anume, repet acest exemplu cu suta de lei. Deci spuneți că pentru un proiect cu un buget de 100 de lei primesc 100 de lei, dacă am punctajul de 86, cu condiția ca finanțarea să fie de 70 la sută. Și atunci, aici puțin, lucrurile nu se potrivesc, pentru că, repet, dacă nu am această finanțare de 70 la sută, cu greu pot ajunge la un punctaj de 86, chiar dacă reușesc să bifez toate celelalte criterii. Această finanțare de 70 la sută însumează 15 puncte. Și atunci? Cam acestea ar fi lucrurile pe care le-am subliniat în acest regulament. Și aș mai avea o întrebare referitoare la obligativitatea acordării de finanțare în momentul în care aceste concursuri sunt concluzionate. În speță, problema cu care ne-am confruntat în semestrul II al anului precedent, 2023, în care concursul a fost deschis, am aplicat cu mai multe proiecte care au fost declarate eligibile și în final am primit 17% din finanțare. Problema aceasta pentru noi este foarte gravă. De ce? Pentru că odată trebuie să ne bugetăm și noi cheltuielile, luăm niște decizii în legătură cu aceste bugete și, în final, prin alocarea a 17% din sumele pe care le-am prevăzut în bugete, vă dați seama cât de greu este să ducem la capăt activitățile sportive? Mulțumesc frumos!

**Dl. Măceșanu** :- Da, să începem cu ultimul punct. Cele 17 procente pe care le-ați primit au fost din cauză că nu mai erau bani în buget. Mai departe, la grilă a spus aicea ca seniori, juniori și copii, cumulat, da. Deci, dacă aveți secții de seniori, copii și juniori, bine-înțeles că fiecare participă, dar dumneavoastră depuneți proiect doar pentru echipa mare. Da, dar având aceste secții se punctează și se ajunge la 15 puncte. Aveți echipă, aveți și echipa de junioare. În același proiect se pot, se pot?

**D-na Salaoru Adina:** .... și atunci proiectul va .... pe secție?

**Dl. Măceșanu**: - Da, sigur. Deci punctul A 1. Participare la campionatul feminin de senioare, 2 la junioare, 3 la cadete sau, și într-un proiect sunt 3. Deci nu doar o singură, și este valabil pentru toată lumea. Avem trei competiții la cei cu sport individuale, cu karate, cu așa, domnule, una, două, trei, nu numai pentru o singură acțiune, activitate se poate depune proiectul.

Așa, în legătură cu salariile. Am zis că patru salarii minime, Da, bun.

**D-na Salaoru Adina:** .... undeva la 2600 de euro ar veni.

**Dl. Măceșanu**: - Așa, ăsta a fost și calculul nostru. Nu suntem obligați să plătim tot salariul antrenorului. Da? 2600 noi, restul pune clubul.

**D-na Salaoru Adina:** .... : - ... plafonul acesta a fost stabilit conform ......

**Dl. Măceșanu**: - A fost a fost a autonomiei locale. Da, atâta se poate suporta de la bugetul local. Asa s-a considerat. ....................

**Dl. Măceșanu**: - Pai imediat dăm salariul de președinte, depășim salariul președintelui.

**D/na Salaoru Adina: -** Corect, dar referitor la CSM.

**Dl. Măceșanu**: - De aia zic, noi dăm de la buget noi bani îi dăm de la buget, nu dăm de la privați.
**D/na Salaoru Adina: -** Dar nu-s 4 salarii minime brute. Eu știu că sunt 6, din discuții cu două CSM-uri. **................**

**Dl. Dan Mașca:**  Ce încurajăm? Colegii mei de la motocros spun: noi suntem singurul club din județ care suntem pe podium. Au zero lei, își întrețin motoarele, plătim asigurare și alte chestii și asta este, atâta putem. De ce alții să primească mii de euro din banii lor, și ai mei, și al altora fac benevol pe președinte de club sportiv? Deci care este ideea de fair play aici? Dacă primește bani de la minister și de la, să joace la nivel universitar cât vor între ei. Este lipsit de fair play față de copii. Ce fel de sportiv creezi ca filosofie, când spui că copilul de la stat e mai egal decât cel de la privat? Deci nu se poate numi sport și nu face nimeni de la vest de Romania așa ceva? Nimeni.

**Dl. Dan Mașca:**  Vedeți dumneavoastră, la un moment dat cheltuielile erau limitate prin ordinul era 130. Acuma s au mai adăugat niște cheltuieli, că practic pot finanța orice, care pe mine, eu am niște semne de întrebare că.

**Dl. Dan Mașca**: - Știți bine că finanțez, finanțăm fiecare privat de mulți ani, am făcut sport în copilărie. Acuma sunt în poziția de management și de finanțator. Da, încă o dată, nimeni nu vă obligă, nimeni, prin lege, nu vă obligă decât să faceți minim o dată pe an concurs de proiecte. Asta este singura obligație. Dumneavoastră aveți autonomie, cum zicea doamna președintă de club sportiv, aveți autonomie să stabiliți că finanțați asta. Și atâta este suma maximală. Încă o dată, nimeni nu vă obligă să faceți decât minim o dată pe an concurs de proiecte. Și doi la mână, dacă înainte era HCL ul cu două sesiuni, ați încălcat legea că nu ați făcut sesiunea în noiembrie anul trecut, da? Trebuie să aplicați legea locală, să fie două sesiuni, dar în rest se știe. Doamna președintă, vă obligă legea, doar să faceți minimum un curs pe an la sport, la cultură, asta este obligația. În rest, nu aveți nicio obligație să puneți decât ce vreți dvs. în regulament, ca filozofie sportivă a majorității care conduce Consiliul Local și după aceea executivul care execută ce votează în Consiliul Local, majoritatea. Deci, dacă facem fairplay, ar fi bine să fie fairplay și ceea ce v-am sugera să luați în calcul, există finanțare, bani publici deja, nu este fairplay să mai ia încă o dată finanțare, bani publici și să creem și mai mare discrepanța între noi care suntem bătuți de soartă ca privați, și deși suntem majoritari într-un oraș care sunt cumulat copii care fac sport mai mulți decât poate la stat, și nu e normal, faceți fair play, prima dată în România Târgu-Mureș și face fairplay sportiv la finanțare și acces la baza sportivă. 6000 de euro salar pe lună din banii noștri. Visăm așa ceva.

**Dl. Măceșanu**: - Păi tocmai asta a fost ideea, că noi nu putem finanța atâta. domn.

**Dl. Dan Mașca**: - Deci domnul vicepreședinte sau ce sunteți, secretar de stat acolo, toate statele din Vest au o limitare de buget din bani publici. Toate statele, toate spun așa: toți cetățenii, toți, dacă vrea să aibă primăria, club, spune așa tot, și cluburile, se duc la primărie și toți concurează pe banii aceia, pe acei bani. Deci eu nu am nicio problemă să rămână CSM Târgu Mureș, CS Mureșul la stat, dar toate cluburile, că sunt publice, că sunt private, ele vin pe același buget. Ce spunem noi este simplu, aceste 16 milioane ce se dau la CSM, și celelalte prin concurs de proiecte și încredințări directe, încă 5 milioane, maximal , 21 de milioane. Noi spunem așa: și CSM ul și toate celelalte cluburi de acasă din Târgu Mureș concurează pe 21 de milioane. Asta este fairplay ul și CSM ul și celelalte cluburi sportive din Târgu Mureș, da, și CS Mureșul și așa mai departe, au acces similar la baza sportivă a comunității. Dacă ăla este gratis și noi, privații, trebuie să avem ore gratis că e baza finanțată din banii noștri. Asta e fair play ul. Ca manager, ca comunitate, ca spirit de echipă în comunitate, să recunoaștem că e mai bun celălalt cu echipa lui, antrenorul, președintele de club, sportiv, finanțatorilor. Da, bravo, măi, ești pe locul întâi că ai concurat fair play cu noi. Asta face. Da, înțeleg că suntem în UE și se dau bani publici. De acord cu dumneavoastră, nu uitați noțiunea de fair play. Toți cetățenii avem obligații similare, plătim aceeași taxă la primărie pentru mașină, pentru aia, pentru aia, și atunci trebuie să avem aceleași drepturi. Atât accesa baza sportivă, cât și banii publici, atâta tot.

**Dl. Thomas Moldovan**: - Ok, eu sunt de acord parțial cu dumneavoastră, doar că aici trebuie să, și în discuție era vorba despre partea de sport de performanță și partea de sport de masă. Ok, acuma, dincolo de ce spuneați dumneavoastră, de finanțarea clubului CSM și a altor cluburi, asta eu cred că intră într-o altă sferă de discuții, din punctul meu de vedere. Acum discutam doar despre partea de finanțare, atât a sportului de performanță, cât și a sportului de masă. Legea, într adevăr, limitează la 6.000 de euro, aproximativ 6.000 de euro, salariile sportivilor profesioniști, e adevărat. Acuma că filozofia primăriei este să plătească doar o parte din acești 6.000 și CSM ului altă 6.000, eu cred că până la urmă votantul o să sancționeze aceste aspecte la un moment dat, dacă se va face.

**Dl. Fülöp Tamás**: - Bun. Aș reveni cu o întrebare. Deci cererile depuse în noiembrie și respinse sau primite, până la urmă, ce se întâmplă cu ele? Sau ele vor fi redepuse încă o dată?

**Dl. Măceșanu**: - În ce bază ați depus?
**Dl. Fülöp Tamás**: - Nici nu a fost depusă, nu s-a deschis.

**Dl. Măceșanu**: - Deci nu au fost. Nu au fost, nu au fost depuse, nu a fost sesiune de proiecte, nu a fost anunțat sesiune de proiecte, deci primăria anunță când pentru semestrul 1 se face un anunț Cluburile pot să depună până la data de.

**Dl. Fülöp Tamás**: - Bun, atunci reformulez: cererile acelea, proiectele, ele vor fi funcționale pentru următoarea sesiune care se va depune sau trebuie refăcută de la zero?

**Dl. Măceșanu**: - Păi dacă intră în vigoare acest nou regulament, conform noilor formulare, deci.

**Dl. Fülöp Tamás**: - Trebuie refăcute.

**Dl. Măceșanu:**  Trebuie refăcute.
**Dl. Cosmin Pop:** LaRegulament pentru sportul de performanță aș avea o sugestie. Aveți aicea un punctaj care se acordă în funcție de sportivii legitimați. Sugestia mea ar fi să dați un punctaj mai mare pentru cei care au sportivi legitimați la federațiile de specialitate, pentru că aceia sunt sportivii care fac sport de performanță, cei care participă la Campionatele naționale începând de la naționale în sus, Cupa României, Campionat Național, Mondial. Pentru că sunt structuri care legitimează la club sportivi și ăia participă la Cupa Corund, Cupa Păcii, Cupa Mesei Rotunde. Părerea mea.

**Dl. Thomas Moldovan :** - Eu aș mai avea o întrebare dacă îmi permiteți, cu privire la structura bugetului și aș vrea să vă întreb cum ați structurat partea asta de finanțare a sportului de performanță și sportul de masă? Cât la sută merge pentru sportul de masă, cât la sută la sportul

**Dl. Măceșanu**: - Nu există.

**Dl. Thomas Moldovan:** deci nu există un buget stabilit pentru finanțarea proiectelor.

**Dl.** **Măceșanu**: - Sportul de performanță, sportul pentru toți, sportul școalar, toate în aceeași oală. Nu se limitează. Vă pot explica și pentru că am avut și la cultură dacă spun eu că, nu știu, am o sută de lei pentru performanță, 50 de lei pentru sportul pentru toți. Dacă nu se cheltuie banii sau se depășește dincolo de acestea, nu se cheltuie, nu pot trece dacă deja i-am defalcat, am zis că atâta pentru sport, nu pot trece numai cu hotărâre de consiliu ca să mut banii de la sportul pentru toți la sportul ... Sportul pentru toți are alte criterii de punctare, alte criterii de ...

Bun, dacă cineva mai dorește, mai vrea să intervină? Daca nu, o să facem si o să vedem la sugestiile dumneavoastra, o să fie prezentate Consiliului local înainte de adoptare. Toate sugestiile vor fi prezentate si vedem daca vor fi aprobate sau nu. Vă mulțumesc oricum pentru că ați venit și pentru că ne-ați ajutat ca să mai elaborez Ghidul ăsta, pentru că nu e ușor. Vă mulțumesc încă o dată. La revedere!